Mary Mitchell Slessor (Ụbọchi nke abụọ Ọnwa iri na abụọ 1848 – ụbọchi iri na atọ Ọnwa nke mbụ 1915) Ọ bụ onye ala a n'akpọ Scotland ezitere igbasa oziọma n'ala Nigeria. Maka aka ọrụ ya na ngbasike ya mere ndi obodo ji nabata ma tụkwasa ya obi na oziọma ọ na agbasa, nchebe ụmụaka na nkwado ụmụnwanyi. Ihe eji mara ya bụ nkwụsi ogbụgbụ ejima na obodo a n'akpọ Efik na Nigeria. Mary Slessọr, a mụrụ ya na ụbọchi nke abụọ, Ọnwa iri na abụo na afọ 1848 na obodo a n'akpọ Gilcomston, Aberdeen, nọ na Scotland, na-ezin'ụlọ ndi ogbenye. Ọ bụ nwa nke abụọ n'ime ụmụ asaa a mụrụ n'ụlọ Rọbeti na Mary Slessọ. Papa ya bụ onye obodo Buchan, aka ọrụ ya bụ Ọkwa akpu-ụkwụ. Na afọ 1859, ezin'ụlọ ya kwalara obodo Dundee ichọ ọrụ. Robeti Slessọ bụ onye aṅuruma, nke a mere omeghi nke ọma na ikwa akpụ-ụkwụ, owe bido orụ a n'akpọ lebọra na nkụme igwe nri. Mama ya n'akpa akwa, ọ na eso kwa di ya na arụ ọrụ na nkụme igwe nri.